tomron87/hebrew-wikipedia-sentences-corpus huggingface dataset:
דז'רוקף הגביה כדור חופשי כ-25 מטרים משערה של שאלקה אל תוך הרחבה, גאנץ הגיע ראשון לנגיחה ונגח היטב לקרקע ולפינת שערו של להמן, אך הכדור החמיץ במעט את המסגרת.
המחצית הראשונה הסתיימה ללא שערים, שוויון 0-0 בהפסקה.
המגמות נמשכו במחצית השנייה, כאשר אינטר ההתקפית חיפשה שער שימחק את היתרון הגרמני מהמשחק הראשון.
דז'ורקף הוסיף להיות השחקן המסוכן של אינטר, והגיע להזדמנות הממשית הראשונה במחצית השנייה, כאשר סובב כדור חופשי מכ-28 מטרים, אך להמן היה במקום וקלט.
מן העבר השני, שאלקה התקרבה מאוד לשער חוץ יקר.
לאטאל הגביה מימין לרחבה, הכדור הורחק על ידי ההגנה, ובוסקנס הגיע ראשון כדי לבעוט בעוצמה ברגל שמאל מהאוויר מחוץ לרחבה.
פליוקה בתגובה מהירה זינק היטב והדף לקרן.
הצלה מרשימה של השוער האיטלקי.
בחלוף מספר דקות שוב התקרבה אינטר לשער, באחת ההזדמנויות הטובות ביותר שלה במשחק.
זאנטי הגביה מימין, גאנץ שניצב כ-11 מטרים מהשער הוריד היטב בראשו לעברו של פול אינס, שבעט מהאוויר בעוצמה מכ-17 מטרים, כדור שהכניע את להמן ופספס רק במעט את המסגרת.
הקשר האנגלי התקרב מאוד לשער שוויון, הזמנות קורצת לאינטר.
לאחר מכן, שוב שאלקה התקרבה לשער, כאשר כדור חופשי של וילמוטס מכ-18 מטרים אלכסונית מצד שמאל פגע בסלבטורה פרזי, הטעה את השוער וכמעט ונכנס, אך לבסוף רק קרן לשאלקה.
אינטר ניסתה להגיב בכדור חופשי משלה, שוב דז'ורקף בעט מכ-25 מטרים, כדור שעלה מעט מעל למשקוף.
המשחק התקרב לסיומו, וכשכבר נראה כי שאלקה תצליח לעמוד בלחץ ולשמור על שער נקי בדרך לזכייה, הצליחה אינטר להשיג את שער היתרון הדרמטי.
בדקה ה-84 קיבלה אינטר כדור חוץ מצד שמאל.
אלסנדרו פיסטונה שלח את הכדור אל תוך הרחבה, אינס תחת השמירה הסיט אחורה בראשו לכיוון תיבת החמש, ואיוואן זמורנו שלח רגל ארוכה כדי להקדים שני שחקני הגנה ושוער ולהקפיץ את הכדור מעל לידו של להמן המופתע ואל הרשת.
1-0 לאינטר, שחוזרת לתמונת המשחק.
דקה לסיום הזמן החוקי, ספג פרזי כרטיס צהוב שני, והורחק מהמשחק בכרטיס אדום.
בסיום, 1-0 לאינטר, והמשחק הולך להכרעה בהארכה.
על אף החיסרון המספרי, המשיכה אינטר ללחוץ ולחפש את השער המכריע בתוך ההארכה.
לאחר מחצית ראשונה ללא הזדמנויות ממשיות, אך ככל שנקפו הדקות התקרבה אינטר להכרעה בחציה השני של ההארכה.
ההזדמנות הראשונה הגיעה כאשר זאנטי הגביה מאגף ימין, גאנץ נגח לכיוון תיבת החמש, ופול אינס פספס בראשו בסנטימטרים ספורים את הכדור, מטר אחד בלבד מהרשת החשופה.
שאלקה נראתה לחוצה בדקות אלו, וגאנץ שוב התקרב להכרעה.
זמורנו הקפיץ כדור לתוך הרחבה, גאנץ שהתחמק משומרו הקפיץ בנגיעה מהאוויר מעל להמן.
השוער הגרמני נכנע, אך הכדור נעצר במשקוף.
פחות מעשר דקות לתום ההארכה, קיבל אנדרברוגה כדור בתוך הרחבה של אינטר ובעט לפינה הקרובה, אך פליוקה הדף.
הייתה זו ההזדמנות הטובה האחרונה ב-120 הדקות.
בסיום, 1-0 לאינטר, והקבוצות הלכו להכרעה בדו-קרב פנדלים.
אנדרברוגה ניגש ראשון, וכבש בבעיטה לחיבורים.
פליוקה זינק לכיוון הנכון, אך לא יכול היה לכדור העוצמתי של הקשר המחליף.
זמורנו, כובש השער היחיד במשחק, היה הראשון להחמיץ בדו-קרב, לאחר שבעט היטב בחצי גובה, אך להמן הימר נכון, זינק היטב והדף את הכדור.
בבעיטה השנייה הכניע אולף תון את פליוקה, ודז'ורקף הכניע את להמן, ששוב זינק נכון וכמעט והגיע לכדור.
בבעיטה השלישית כבש מרטין מקס בקלות.
ארון וינטר, הבועט השלישי של אינטר, היה הראשון להכניע את להמן שהימר על הפינה הלא נכונה, אך הכדור שלו חמק מחוץ למסגרת.
את הפנדל הרביעי לקח וילמוטס, בידיעה כי כיבוש יעניק לקבוצתו את הגביע.
וילמוטס הטעה את פליוקה, שלח כדור שטוח לפינה הנגדית וקבע 1–4 בדו-קרב.
שאלקה מנצחת במשחק, ומשלימה זכייה ראשונה בתואר אירופי.
גמר גביע אופ"א 1996 היה משחק כדורגל שנערך ב-15 במאי 1996, במסגרת טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נצחה באיירן מינכן הגרמנית, שגברה על ז'ירונדן דה בורדו הצרפתית בתוצאה 1–5 בסיכום שני המפגשים אחרי שבמשחק הראשון התוצאה הייתה 2-0 לטובת באיירן מינכן ובמשחק הגומלין 3-1 לטובת באיירן מינכן.
הייתה זו גם המהדורה ה-25 של המפעל.
הייתה זו הפעם היחידה בשנות ה-90, בה התקיים שלב גמר ללא נציגה איטלקית אחת לפחות.
הייתה זו זכייה ראשונה של באיירן בתואר, בהופעתה הראשונה בגמר המפעל.
בעקבות הזכייה, הצטרפה באיירן ליובנטוס ולאייאקס ברשימת המועדונים היחידים שזכו עד אז בכל שלושת התארים האירופים הבכירים של אופ"א (יחד עם ליגת האלופות וגביע אירופה למחזיקות גביע).
בנוסף, הייתה זו הזכייה החמישית של קבוצה גרמנית במפעל (בורוסיה מנשנגלדבך זכתה פעמיים, איינטרכט פרנקפורט ובאייר לברקוזן פעם אחת), והייתה זו הזכייה הגרמנית הראשונה בתואר לאחר איחוד גרמניה מחדש, כאשר הזוכה הקודמת, באייר לברקוזן ב-1988, ייצגה את גרמניה המערבית.
מנגד, גם עבור בורדו הייתה זו הופעה ראשונה בגמר המפעל.
היא הייתה לנציגה הצרפתית השנייה בלבד שמעפילה לגמר, אחרי בסטיה שהפסידה לפ.ס.וו.
איינדהובן בגמר גביע אופ"א 1978.
באיירן, שזכתה בתואר בסופו של דבר, כמעט ולא העפילה כלל לגביע אופ"א.
היא סיימה את עונת 1994/1995 בבונדסליגה במקום השישי, וניצלה את זכייתה של מנשנגלדבך, שסיימה את העונה במקום החמישי, בגביע הגרמני.
מנשנגלדבך זכתה בכרטיס לגביע אירופה למחזיקות, והכרטיס לגביע אופ"א עבר לבאיירן.
לעומתה, בורדו סיימה את העונה החולפת בליגה הצרפתית במקום השביעי בלבד, והחלה את דרכה האירופית מוקדם, בשלב הבתים של גביע האינטרטוטו.
בורדו סיימה ראשונה בבית, הדיחה את איינטרכט פרנקפורט בשמינית הגמר ואת הירנפיין בשלב רבע הגמר, ובחצי הגמר הדיחה את קרלסרוהה.
באותה העונה לא התקיים גמר לגביע האינטרטוטו, והניצחון בחצי הגמר היה שווה לכרטיס לסיבוב הראשון של גביע אופ"א.
במשחק הגמר הראשון באצטדיון האולימפי במינכן העלה תומאס הלמר את המארחת ליתרון בדקה ה-34. מהמט שול קבע תוצאת המשחק בדקה השישים, 2-0 לבאיירן.
באיירן החלה את דרכה בסיבוב הראשון של המפעל, בו פגשה את לוקומוטיב מוסקבה הרוסית.
במפגש הראשון הופתעה באיירן בבית כשיבגני חרלאצ'וב הדהים וקבע 0–1 ללוקומוטיב בדקה השבעים.
בגומלין במוסקבה, היתרון של לוקומוטיב החזיק מעמד 26 דקות בלבד לפני שיורגן קלינסמן העלה את באיירן ליתרון חוץ.
תשע דקות לאחר מכן השלים קלינסמן צמד אישי, ולאחר ארבע דקות כבש אנדריאס הרצוג את השלישי של באיירן.
שער של מהמט שול על סף הירידה למחצית קבע 0–4 בהפסקה, ופחות מרבע שעה לסיום קבע תומאס שטרונץ את תוצאת הסיום, 5-0 מרשים לבאיירן, שעולה עם 1–5 בסיכום המפגשים.
בסיבוב השני פגשה באיירן את ריית' רוברס הסקוטי.
במשחק הראשון בחוץ ניצחה באיירן 0–2 מצמד של קלינסמן, הראשון כבר לאחר שש דקות, והשני כרבע שעה לסיום.
בגומלין במינכן קבע דני לנון 1-0 לסקוטים על סף הירידה להפסקה, אך שער נוסף של קלינסמן קבע שוויון חמש דקות מפתיחת המחצית השנייה.
בדקה ה-64 השלים מרקוס באבל את המהפך, 2-1 בסיום לבאיירן, שעולה עם ניצחון כפול ועם 1–4 בסיכום שני המפגשים.
בשמינית הגמר פגשה באיירן את בנפיקה ליסבון.
במשחק הראשון בבית המשיך קלינסמן את הריצה למלכות שערי הטורניר, והעלה את קבוצתו ליתרון בדקה ה-26. כעבור ארבע דקות איזן דימאס טישיירה את התוצאה, אך השוויון החזיק מעמד דקה אחת בלבד לפני שקלינסמן השלים צמד.
קלינסמן הוסיף שני שערים נוספים, דקה לפני תום המחצית ודקה לאחר פתיחת המחצית השנייה, ועם רביעייה אישית מרשימה הוביל את באיירן לניצחון 1–4 בסיום.
בגומלין בליסבון העלה ואלדו פיליו את בנפיקה ליתרון לאחר רבע שעה של משחק.
קלינסמן איזן בדקה ה-32, השלים מהפך עם צמד אישי בדקה ה-68, והרצוג קבע את תוצאת הסיום, 3-1 בדקה ה-83. בסיכום, 7-2 מרשים לבאיירן בדרך לרבע הגמר.
ברבע הגמר המתינה לבאיירן נוטינגהאם פורסט האנגלית.
קלינסמן המשיך בכושר הכיבוש עם שער יתרון ביתי בדקה ה-16, אך סטיב צ'טל איזן כעבור דקה בלבד.
דקה לתום המחצית קבע שול את תוצאת המשחק, 2-1 לבאיירן.
לעומת התוצאה השקולה במפגש הראשון, הגומלין בנוטינגהאם היה לתצוגה התקפית נוספת של קלינסמן וחבריו.
השער הראשון של כריסטיאן ציגה נפל לאחר חצי שעה, ועל סף סיום המחצית הכפיל שטרונץ את התוצאה.
צמד של קלינסמן במחצית השנייה, עם שער נוסף של ז'אן-פייר פאפן בתווך, קבעו 0–5 לבאיירן.
סטיב סטון רק צימק לפני הסיום, ובאיירן משחזרת את תוצאת הדו-קרב הקודם, 7-2 בסיכום, ועוד תצוגה התקפית מעולה בדרך לחצי הגמר.
בחצי הגמר נערך מפגש ענקיות בין באיירן מינכן לברצלונה.
הספרדים, עם יוהאן קרויף על הקווים, פתחו טוב יותר את המשחק הראשון במינכן ועלו ליתרון לאחר 14 דקות משער של אוסקר גארסיה, 1-0 לברצלונה בהפסקה.
במחצית השנייה השלימה באיירן מהפך תוך 12 דקות בלבד, כאשר מרסל ויטצ'ק איזן ושול כבש את השני.
בדקה ה-77 נכנעה באיירן לשער של גאורגה חאג'י, שוויון 2-2 בסיום, שהעניק לברצלונה יתרון מסוים עקב העובדה שכבשה שני שערי חוץ ולא הפסידה.
בגומלין בקאמפ נואו, לעיני כ-90 אלף צופים, הדהים באבל את הקהל והעלה את באיירן ליתרון בדקה הארבעים.
ברצלונה חיפשה את השוויון שיעניק לה יתרון עקב חוק שערי חוץ, אך ויטצ'ק, בשער שני לרשתה של ברצלונה בדו-קרב, קבע 0–2 בדקה ה-84. איוואן דה לה פנייה עוד צימק בדקה ה-89, אך ברצלונה לא הצליחה לכבוש שוב, ובסיכום 3–4 לבאיירן בדרך לגמר גביע אופ"א הראשון בתולדותיה.
בורדו, שסיימה את העונה החולפת בליגה הצרפתית במקום השביעי, והחלה את דרכה האירופית בשלב הבתים של גביע האינטרטוטו.
בשלב הבתים פגשה בורדו את אודנזה בולדקלאב, ה.י.ק.
היא סיימה ראשונה בבית בבטחה, כאשר לאחר ארבעה מחזורים עמד מאזנה על שלושה ניצחונות ותוצאת תיקו אחת, עם פער שערים של 13 שערי זכות לעומת שלושה שערי חובה בלבד.
בשמינית הגמר גברה בורדו 0–3 על איינטרכט פרנקפורט, ברבע הגמר גברה 0–2 על הירנפיין, והעפילה לחצי הגמר.
שלב זה, שלעומת קודמיו שוחק במתכונת בית-חוץ, היה למעשה מעין סיבוב מוקדמות לגביע אופ"א, כאשר שתי המנצחות בחצאי הגמר העפילו לסיבוב הראשון של גביע אופ"א.
מסיבה זו, לא נערך סיבוב גמר בין שתי המנצחות בחצאי הגמר.
בשלב זה פגשה בורדו את קרלסרוהה, גברה עליה 0–2 בחוץ, ולאחר שוויון 2-2 ביתי העפילה לסיבוב הראשון של גביע אופ"א.
לאחר שמונה משחקים במסגרת האינטרטוטו, יצאה בורדו לדרך בגביע אופ"א בסיבוב הראשון מול וארדאר סקופיה המקדונית.
במשחק הראשון בחוץ כבש אנתוני בנקארל צמד לזכות הצרפתים, וקבע 0–2 בסיום.
בגומלין הביתי העלה ז'רקו סרפימובסקי את וארדאר ליתרון בדקה ה-58, אך לאחר שלוש דקות איזן ביצ'נטה ליזארזו בפנדל מדויק, שוויון 1-1 בסיום, 3-1 לבורדו בסיכום.
בסיבוב השני פגשה בורדו את רוטור וולגוגרד הרוסית.
בורדו אירחה את המשחק הראשון, ונקלעה לפיגור בהפסקה משער של ולדימיר נידרגראוס חמש דקות לתום המחצית.
פרנק היסטיולס איזן לזכות בורדו שתי דקות מפתיחת המחצית השנייה, ובדקה האחרונה קבע ריצ'רד ויטסחה מהפך וניצחון 1–2 לבורדו בפנדל.
בגומלין בחוץ הייתה זקוקה וולגוגרד לשער אחד כדי לעלות, אך לאחר דקות רבות ללא שער כבש בנקארל מהעבר השני.
ניצחון כפול לבורדו, 3-1 בסיכום.
בשמינית הגמר הוגרלה בורדו למפגש מול נציגת ספרד, ריאל בטיס.
הצרפתים אירחו את המשחק הראשון והשיגו מקדמה בדמות שער של דניאל דוטואל במחצית הראשונה ושל לורן קרוסי כשבע דקות לסיום, 2-0 לבורדו.
בגומלין בחוץ העלה זינדין זידאן את בורדו ליתרון לאחר שלוש דקות בלבד.
אלכסיס טרוחייו איזן בדקה השלושים, ובדקת הסיום של המחצית קבע ולאדה סטושיץ' 2-1 לבטיס, תוצאה שנשמרה עד לסיום.
עם 2–3 בסיכום, העפילה בורדו לרבע הגמר.
העונה האירופית הארוכה של בורדו המשיכה בדו-קרב קשה מול מילאן האיטלקית.
מילאן של המאמן פאביו קאפלו המשיכה בעונה זו לזכייה באליפות איטליה וזכתה רק שנתיים קודם לכן בליגת האלופות, ונחשבה לפייבוריטית מול הצרפתים.
במשחק הראשון בסן סירו היה נראה כי הגיע סוף דרכה של בורדו במפעל, לאחר שנכנעה 0–2 משערים של סטפנו אראניו ורוברטו באג'ו.
אלא שבגומלין הצליחה בורדו להפוך את התוצאה בתצוגה מרשימה.
דידייה טולו קבע 0–1 לאחר כרבע שעה, כריסטוף דוגארי איזן את הדו-קרב בדקה ה-63, ובדקה ה-69 השלים צמד וקבע 0–3 מרשים לבורדו, שמדיחה את אחת הפייבוריטיות לזכייה במפעל.
בחצי הגמר הוגרלה בורדו למפגש מול סלביה פראג.
הצ'כים אירחו את המשחק הראשון, וכבר בדקה התשיעית קבע דוגארי את תוצאת הסיום, 1-0 לבורדו.
בגומלין שחזרה בורדו את התוצאה, הפעם משער של טולו בדקה הראשונה של המחצית השנייה, ועם 0–2 בסיכום המפגשים עלתה לגמר גביע אופ"א, בסיומה של עונה אירופית ארוכה במיוחד.
ארבעה ימים בלבד לפני המשחק הראשון באצטדיון האולימפי במינכן, פוטר אוטו ריהאגל, המאמן שהוביל את באיירן לגמר, בעקבות יכולת חלשה של באיירן במאבק האליפות.
במקומו מונה פרנץ בקנבאואר למאמן זמני, שהדריך את הקבוצה בצמד משחקי הגמר.
בקנבאואר פתח במערך התקפי של שלושה בלמים, ובמרכזו הקפטן לותר מתאוס.
מרקוס באבל וכריסטיאן ציגה שימשו כשחקני כנף, ובמרכז ההתקפה פתחו יורגן קלינסמן, מלך השערים של הטורניר עם 14 כיבושים עד לגמר, וז'אן-פייר פאפן.
מהמט שול פתח כקשר התקפי מאחורי החלוצים.
מנגד הגיעו הצרפתים תחת המאמן הגרמני גרנוט רוהר, שעברו עונה ארוכה באירופה וקשה במיוחד בליגה הצרפתית, כשאת העונה הם מסיימים במקום ה-16 בלבד.
נוסף על כך, חסר רוהר את זינדין זידאן ואת כריסטוף דוגארי המושעים במשחק הראשון, ועלה בהרכב חסר.
בורדו פתחה במערך של 4-4-2, כאשר את ההתקפה מובילים דידייה טולו ואנתוני בנקארל.
הפתיחה הייתה שייכת למארחת, ששלחה כדורים רבים לרחבה של בורדו, אך לא הצליחה לתרגם אותם לאיומים למסגרת או לכיבוש שער מוקדם.
מי שהתקרב לכיבוש ראשון היה באבל, שהשתלט בראשו על כדור בצד ימין של רחבת בורדו, ובעט אותו בנגיעה מהאוויר אל הפינה הרחוקה, אך הכדור חמק סמוך לקורה והחוצה.
מן העבר השני, רשם טולו החמצה גדולה, במצב ממנו היה חייב לכבוש.
צ'יריאקו ספורצה, שהיה האחרון בדרך אל השער, איבד כדור לטולו על קו מחצית המגרש.
טולו פרץ היטב עד לרחבה של באיירן, כשהוא משאיר את ספורצה מאחוריו, אך מול אוליבר קאן לקח צעד יותר מדי וגלגל את הכדור הישר לגופו של השוער.
מן העבר השני, הענישה באיירן עם שער במצב נייח.
כדור קרן של מתאוס מאגף ימין הוגבה היטב לפינה הקרובה של תיבת החמש.
הבלם תומאס הלמר, הקדים את השומר שלו ונגח בעוצמה לרשת, 1-0 לבאיירן לאחר 34 דקות.
היה זה שערו הראשון של הלמר בגביע אופ"א באותה העונה.
בורדו ניסתה לחזור למשחק אך שוב החמצה גדולה ועצירה מרשימה של אוליבר קאן.
המהלך החל שוב באיבוד כדור של הגרמנים במרכז השדה.
הלמר, כובש השער, איבד את הכדור לריצ'רד ויטסחה, ששמר היטב על הכדור והטעה פעמיים את הלמר, לפני שהקשית היטב לאגף שמאל של הרחבה.
טולו שהמתין לכדור, הוריד אותו היטב בנגיעה למרכז הרחבה.
בנקארל הגיע ראשון לכדור של טולו ובעט בעוצמה למרכז השער, קאן בתגובה מהירה הדף לקרן.
הזדמנות ודאית נוספת לכיבוש שלא נוצלה על ידי הצרפתים.
המחצית הסתיימה ביתרון מינימלי למארחת, 1-0 בהפסקה.
בורדו המשיכה לנסות להשיג את השוויון עם פתיחת המחצית השנייה.
כדור קרן שהוגבה משמאל מצא את הראש של דניאל דוטואל.
הקשר הצרפתי נגח היטב לפינה וכבר הכניע את קאן, אך פאפן ששמר על הקורה הרחיק בגופו לקרן, על אף טענותיהם של שחקני בורדו על נגיעת יד של החלוץ.
חלפו מספר דקות ובורדו שוב הגיעה לסף שוויון.
ויטסחה, מהטובים בשורות בורדו, מצא בכדור עומק את הקפטן ביצ'נטה ליזארזו בצד שמאל הרחבה.
ליזארזו ניסה לשלוח את הכדור לפינה הרחוקה של קאן, אך בעט חלש והשוער קלט.
באיירן, שעסקה בעיקר בהתגוננות מפתיחת המחצית השנייה, התקרבה לשער שני לאחר שספורצה קיבל כדור כעשרים מטרים משערה של בורדו, הסתובב היטב כדי לנער מעליו את השומר שלו, ובעט מכ-18 מטרים שטוח לפינה.
הכדור כבר הכניע את גאטאן הואר, אך חמק ליד העמוד.
בדקה השישים הכפילה באיירן את היתרון ממהלך אישי מרשים של מהמט שול.
הקשר קיבל כדור כ-25 מטרים אלכסונית מהשער, מצד ימין.
שול עבר בין שני שחקני הגנה וחדר לרחבה, שם בעט שטוח וחזק בין רגליו של יאקוב פריס-האנסן ולפינה הרחוקה של הואר, 2-0 לבאיירן מינכן.
בורדו חיפשה שער מצמק והייתה קרובה לאחר שפריס-האנסן שלח היטב את בנקארל באגף ימין.
במקביל, פרץ טולו היטב ועקף את השומר שלו אוליבר קרויצר, שהושיט יד והוריד את טולו לקרקע בתוך הרחבה.
השופט לא שרק ובעוד טולו שרוע על הדשא, התפנה בנקארל לבעיטה כשבעה מטרים אלכסונית, אך הכדור שלו לפינה הקרובה מצא את אוליבר קאן שוב מוכן, והכדור החוזר הורחק.
לאחר דקות ארוכות של משחק דו-צדדי והזדמנויות לשתי הקבוצות, הגיעה באיירן להזדמנות כפולה להגדיל את היתרון בדקה ה-89. המחליף מרסל ויטצ'ק קיבל כדור בתוך הרחבה מבאבל, בעט היטב וסחט הדיפה מהואר.
הכדור שהדף הואר פגע במשקוף וחזר למרכז הרחבה, קלינסמן שניצב מול שער ריק בעט בנגיעה אך שלח את הכדור מעל לשער.
החמצה לא אופיינית למלך שערי הטורניר.
2-0 לבאיירן מינכן בסיום, מקדמה טובה לקראת הגומלין.
שבועיים לאחר המשחק הראשון, נפגשו הקבוצות למפגש הגומלין בפארק לסקור שבבורדו, אצטדיונה הביתי של בורדו.
רוהר קיבל בחזרה את זידאן ודוגארי שהיו מושעים במשחק הראשון, והשניים פתחו בהרכב הפותח.
זידאן הוצב במרכז השדה במקומו של דוטואל, בעוד דוגארי תפס את מקומו של בנקארל בחוד.
על אף שתופקד בדרך כלל כחלוץ, פתח בנקארל בהרכב דווקא בעמדת המגן הימני, כאשר פריס-האנסן שפתח בעמדה זו במשחק הראשון הוסט לתפקיד הבלם, וגרנה ירד לספסל.
גם בשורות באיירן נערכו שינויים מהמשחק הראשון.
בקנבאואר ביצע שלושה שינויים בהרכב, כאשר תומאס שטרונץ חזר לסגל ופתח בכנף ימין, בעוד מרקוס באבל שפתח בעמדה זו במשחק הראשון הוסט לעמדת הבלם על חשבונו של קרויצר, שלא נכלל בסגל באיירן למשחק.
דיטר פריי, שעלה מהספסל במשחק הראשון, פתח במרכז הקישור במקום דיטמר האמאן, שגם הוא לא נכלל בסגל.
השינוי האחרון היה בעמדת החלוץ, כאשר פאפן נותר מחוץ לסגל אף הוא, ואמיל קוסטדינוב הבולגרי פתח לצדו של קלינסמן.
למעט השינויים הפרסונליים, לא נרשמו שינויי מערך בשתי הקבוצות.
ההזדמנות הממשית הראשונה של בורדו הייתה בבעיטה חופשית, כאשר זידאן סובב כדור מכ-18 מטרים מעל לשערו של אוליבר קאן.
מן העבר השני, ניסה קוסטדינוב את מזלו בבעיטה מכ-23 מטרים, שעלתה מעל למשקוף.
גם דוגארי, חלוצה של בורדו, ניסה בבעיטה ממרחק, לאחר שעבר שחקן הגנה ונותר חופשי מכ-23 מטרים, הבעיטה שלו בחצי גובה הכניעה את קאן אך חמקה ליד העמוד.
בדקה ה-31 איבדה בורדו את הקפטן שלה, ליזארזו.
כניסה חזקה של קוסטדינוב ברגלו של ליזארזו הובילה לחתך עמוק ברגלו, והוא נאלץ לצאת מהמשחק.
על אף הפציעה, בורדו המשיכה לחפש את השער, כשבעיטה חלשה של דוגון ממרחק רב נעצרה אצל טולו על סף הרחבה, והחלוץ עצר את הכדור והמשיך בבעיטה לפינה תוך כדי נפילה, אוליבר קאן קלט.
בסיומה של המחצית הראשונה ירדו הקבוצות להפסקה בשוויון 0-0. יתרונה של באיירן מהמשחק הראשון נותר ללא סכנה.
המחצית השנייה נפתחה במהלך נאה של ויטסחה.
הקשר ההולנדי קיבל כדור במרכז המגרש ופרץ לכיוון הרחבה, תוך שהוא מותיר מאחור ארבעה שחקני הגנה.
כאשר ניסה לעבור בפעם החמישית, נראה כי הוכשל על סף הרחבה, אך השופט לא שרק.
אל הכדור הגיע דוגארי, שבעט בנגיעה מכ-17 מטרים, אך קאן קלט את הכדור בקלות.
בדקה ה-53 עשתה באיירן צעד משמעותי לעבר זכייה בתואר, כשעלתה ראשונה על לוח התוצאות.
קלינסמן לחץ את הגנת בורדו באגף שמאל של התקפת באיירן, וכדור שהורחק פגע בו ונכנס לתוך הרחבה, שם הגיע אליו קוסטדינוב.
החלוץ הבולגרי המשיך בעקב לעברו שול, שעצר את הכדור ובעט מכ-14 מטרים אלכסונית מצד שמאל.
הכדור פגע בשחקן הגנה, הטעה את השוער וחדר פנימה, 1-0 לבאיירן.
דקות ספורות לאחר מכן התקרבה בורדו לשוויון, כאשר טולו קיבל כדור בתוך הרחבה ובעט בעוצמה לפינה הקרובה, הכדור הכניע את קאן אך נעצר בקורה והורחק.
בורדו המשיכה ללחוץ ושלחה כדורים רבים לתוך הרחבה, עם ניסיונות בלתי פוסקים של טולו ודוגארי למצוא את הרשת.
עם זאת, דווקא מן העבר השני נכבש השער השני במשחק.
כדור קרן של מהמט שול מאגף שמאל נחת על ראשו של קוסטדינוב שניצב על קו החמש.
קוסטדינוב ניצל יציאה רעה של הואר, שנותר מחוץ לשערו, ונגח בקלות לקרקע ופנימה, 2-0 לבאיירן בדקה ה-65. שערו הראשון של קוסטדינוב באותה עונה בגביע אופ"א.
בדקה ה-76 חזרה בורדו למשחק.
דוטואל בעט כדור חופשי כעשרים מטרים משערו של קאן.
הכדור לא היה חזק אך קאן לא הצליח לעצור אותו והדף אותו לשערו הוא, טעות של השוער הגרמני ובורדו מצמקת ל-1–2 לאחר 76 דקות.
דקה אחת עברה, וזידאן ניסה את כוחו בבעיטה מרחוק, אך הפעם קאן היה במקום.
שתי דקות בלבד לאחר השער של בורדו, הבקיעה באיירן מן העבר השני.
כדור גובה סתמי ממחצית המגרש סיבך את הגנת בורדו, שהתקשתה להרחיק והכדור נעצר אצל אלכסנדר ציקלר המחליף, שמסר היטב לאחור לכיוונו של שטרונץ.
ניסיון הבעיטה של שטרונץ פגע בקלינסמן, הטעה את הואר והפך לשערו ה-15 של קלינסמן במפעל באותה העונה.
3-1 לבאיירן, 78 דקות מהפתיחה.
זידאן עוד ניסה לצמק בבעיטת יעף עוצמתית מחוץ לרחבה, שעלתה מעט מעל למשקוף, והתוצאה נשמרה עד לסיום.
3-1 לבאיירן בחוץ, 5-1 בסיכום שני המפגשים, וזכייה ראשונה של באיירן מינכן בגביע אופ"א.
גמר גביע אופ"א 1995 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא פארמה האיטלקית, שגברה על בת ארצה יובנטוס בתוצאה 1–2 בסיכום שני המפגשים.
הייתה זו המהדורה ה-24 של המפעל.
היה זה גמר גביע אופ"א הכל-איטלקי השלישי בתולדות המפעל.
קדמו לו משחקי הגמר של 1990 (פיורנטינה - יובנטוס) ושל 1991 (אינטר - רומא).
פארמה זכתה בתואר לראשונה בתולדותיה, בהופעתה הראשונה בגמר המפעל.
היא הייתה לנציגה האיטלקית השלישית ברציפות שזוכה בתואר (אחרי יובנטוס ואינטר מילאנו), והקבוצה האיטלקית הרביעית בסך הכול שזוכה בתואר לפחות פעם אחת (אחרי יובנטוס, אינטר ונאפולי).
בסך הכול הייתה זו הפעם השביעית שנציגה איטלקית זוכה בגביע אופ"א.
עבור יובנטוס הייתה זו הופעה רביעית בגמר המפעל, והיא הגיעה אליו עם מאזן מושלם בשלבי הגמר בהם השתתפה - שלוש זכיות בתואר בשלוש הופעות בגמר.
זכייה בתואר הייתה שווה ליובנטוס זכייה בטרבל, לאחר שהבטיחה באותה העונה את זכייתה באליפות איטליה, וחודש לאחר מכן זכתה בקופה איטליה, לאחר ששוב פגשה לגמר כפול את פארמה, אך הפעם הצליחה לגבור עליה 0–3 בסיכום שני המפגשים.
שתי הקבוצות העפילו לטורניר עקב מיקום הליגה שלהן בעונת 1993/1994 בסרייה א'.
פארמה סיימה את העונה במקום החמישי, ויובנטוס סיימה כסגנית האלופה, שש נקודות מעל פארמה ורק שלוש פחות מהאלופה מילאן.
במשחק הגמר הראשון באצטדיון אניו טרדיני בפארמה, גברה המארחת 0–1 על יובנטוס משער של דינו באג'ו בדקה החמישית.
פארמה החלה את דרכה במפעל בסיבוב הראשון מול ויטסה ארנהם ההולנדית.
במשחקה האירופי הראשון באותה העונה נכנעה פארמה 0–1 בחוץ משער של ההולנדי הבינלאומי האנס גילהאוס בפתיחת המחצית השנייה.
בגומלין הביתי איזן ג'אנפרנקו זולה את הדו-קרב עם שער בדקה ה-24. כעשרים דקות לסיום השלים זולה צמד וקבע 0–2 ביתי לפארמה, שמעפילה לסיבוב השני עם 1–2 בסיכום.
בסיבוב השני פגשה פארמה את א.י.ק סולנה השוודית.
המשחק הראשון בחוץ הסתיים בניצחונה של פארמה, 1-0 משער של מאסימו קריפה כרבע שעה לסיום.
בגומלין הביתי קבע לורנצו מינוטי יתרון לפארמה כבר בדקה החמישית.
כעשר דקות אחר כך השלים צמד מהיר וקבע את תוצאת הסיום, 2-0 לפארמה, 3-0 בסיכום שני המפגשים.
בשמינית הגמר המתין לפארמה מפגש כפול מול אתלטיק בילבאו ספרדית.
במשחק הראשון באצטדיון סן ממס נכנעה פארמה 0–1 משער של חוסה אנחל סיגנדה עם פתיחת המחצית השנייה.
בגומלין הביתי מחקה פארמה את יתרונה של בילבאו עם שערים של זולה ודינו באג'ו, שקבעו 0–2 בהפסקה.
עם פתיחת המחצית השנייה השלים באג'ו צמד וקבע 0–3, אך כעבור מספר דקות צימק אוסקר ואלס את התוצאה.
בדקה ה-64 קבע פרננדו קאוטו 4-1 לפארמה, אך כעבור עשר דקות צימק ז'ולן גררו את התוצאה, 4-2 לפארמה.
בילבאו חסרה שער אחד כדי להעפיל בזכות חוק שערי חוץ, אך לא מצאה עוד את הרשת.
4-3 לפארמה בסיכום שני המפגשים, בדרך לרבע הגמר.
ברבע הגמר פגשה פארמה את אודנזה בולדקלאב הדנית.
במשחק הראשון בבית התקשתה פארמה למצוא את הרשת, עד שזכתה בפנדל עם פתיחת המחצית השנייה אותו תרגם זולה לשער הניצחון, 1-0 לפארמה בסיום.
בגומלין לא נכבשו שערים, ופארמה העפילה עם ניצחון מינימלי של 0–1 בסיכום המפגשים.
בחצי הגמר המתינה לפארמה באייר לברקוזן הגרמנית.
במשחק הראשון בחוץ קבע פאולו סרג'יו 1-0 ללברקוזן לאחר עשרים דקות.
דינו באג'ו איזן עם פתיחת המחצית השנייה, וכעבור חמש דקות השלים פאוסטינו אספרייה את המהפך וקבע את תוצאת המשחק, 2-1 לפארמה.
עם יתרון של שער אירחה פארמה את הגומלין, וכבר בדקה הרביעית העלה אספרייה את פארמה ליתרון.
עשר דקות לתוך המחצית השנייה השלים אספרייה צמד, ובדקה ה-67 קבע זולה 0–3 לפארמה בדרך לגמר המפעל לראשונה בתולדותיה.
יובנטוס פתחה את משחקיה בטורניר בסיבוב הראשון מול צסק"א סופיה הבולגרית.
במשחק הראשון בסופיה העלה סרג'יו פוריני את יובנטוס ליתרון בדקה ה-35, אך פטר מיחטרסקי איזן דקה למחצית.
בדקה השבעים השלים מילן רדוקאנוב מהפך מפתיע והעלה את המקומיים ליתרון 1–2. אלסנדרו דל פיירו איזן כעבור חמש דקות, אך בדקה ה-82 השלים מיחטרסקי צמד וקבע 2–3 מפתיע בסיום לצסק"א.
לאחר המשחק מצאה אופ"א כי כובש הצמד מיחטרסקי שותף במשחק שלא כחוק, הפכה את התוצאה והעניקה ליובנטוס ניצחון טכני 0–3. הגומלין הפך לאחת מתצוגות היחיד המרשימות בתולדות הטורניר.
פבריציו ראבנלי כבש את השער הראשון בדקה התשיעית וקבע את תוצאת המחצית.
במחצית השנייה כבש ראבנלי בדקה ה-65, הוסיף שער נוסף ארבע דקות מאוחר יותר, את שערו הרביעי בדקה ה-81, ושתי דקות אחר כך השלים חמישייה אישית ונדירה, וקבע 0–5 ליובנטוס.
מיחטרסקי צימק בדקה האחרונה, 5-1 ליובנטוס בסיום.
בסיבוב השני פגשה יובנטוס את מאריטימו הפורטוגלית, כשראבנלי ממשיך את כושר הכיבוש במוצלח שלו.
במשחק הראשון בחוץ כבש את שער הניצחון בדקה ה-78 וקבע 0–1 ליובנטוס.
בגומלין כבש ראבנלי צמד נוסף (34, 53), שהעלה את מאזנו לשמונה שערים בשלושה משחקים.
פאולו אלווש רק צימק עשר דקות לסיום, 2-1 ליובנטוס במשחק ועם 1–3 בסיכום שני המפגשים, המשיכה הקבוצה לשמינית הגמר.
בשלב שמינית הגמר פגשה יובנטוס את אדמירה ואקר האוסטרית.
המשחק הראשון נערך בעיר וינה, ובו עלתה יובנטוס ליתרון מהיר, משער של אנטוניו קונטה בדקה התשיעית.
שבע דקות אחריו קבע רוברטו באג'ו 2-0, ולפני המחצית השלים צמד וקבע 0–3 ליובנטוס.
עשר דקות בתוך המחצית השנייה כבש מיכאל בינדר את שערה המצמק של אדמירה, 3-1 בסיום.
בגומלין הביתי קבע צ'ירו פרארה 1-0 ליובנטוס לאחר 17 דקות.
אדמירה הצליחה לאזן כרבע שעה לסיום משער של גרד וימר, אך ג'אנלוקה ויאלי החזיר את היתרון ליובנטוס בדקה ה-86. 2-1 ליובנטוס בסיום, 5-2 בסיכום שני המפגשים.
ברבע הגמר הפגיש את יובנטוס מול איינטרכט פרנקפורט הגרמנית.
במשחק הראשון בחוץ קבע ג'יאנקרלו מארוקי 1-0 ליובנטוס בדקה ה-37, אך יאן פורטוק איזן בדקה ה-74 וקבע את תוצאת הסיום, שוויון 1-1 שהעביר את ההכרעה לטורינו.
במשחק הגומלין לא נכבשו שערים עד לדקה ה-77, אז התעוררה יובנטוס, ועלתה ליתרון משער של קונטה.
עשר דקות אחריו כבש ראבנלי, ובדקה האחרונה קבע דל פיירו 0–3 ליובנטוס, שממשיכה לחצי הגמר עם 1–4 בסיכום המפגשים.
בשלב חצי הגמר פגשה יובנטוס את בורוסיה דורטמונד, נציגה גרמנית שנייה ברציפות.
במשחקה הביתי של יובנטוס, שהועתק לסן סירו במילאנו בעקבות חילוקי דעות בין ההנהלה לבין בעליו של הסטאדיו דלה אלפי, הצליחה הקבוצה להפגין אופי רב כששבה פעמיים מפיגור.
שטפן רויטר קבע 0–1 בדקה השמינית, אך רוברטו באג'ו איזן עשרים דקות לאחר מכן.
בדקה ה-71 חזרה דורטמונד להוביל משער של אנדראס מולר, אך יורגן קוהלר איזן שתי דקות לסיום.
דורטמונד לא הצליחה לאסוף ניצחון, אך יצאה עם שני שערי חוץ מהמפגש לקראת הגומלין.
בגומלין העלה פוריני את יובנטוס ליתרון בדקה השישית, אך ארבע דקות לאחר מכן איזן ז'וליו סזאר והחזיר את היתרון בשערי החוץ לדורטמונד.
בדקה ה-21 כבש רוברטו באג'ו את שער הניצחון של יובנטוס, 2-1 במשחק ועם 3–4 בסיכום, העפילה יובנטוס לגמר גביע אופ"א הרביעי בתולדותיה.
במפגש הראשון באצטדיון אניו טרדיני, הציב מאמנה של פארמה, נביו סקלה, מערך של שלושה בלמים, עם שלושה שחקנים במרכז הקישור ושני חלוצים.
מהבולטים בהרכב המארחת היו דינו באג'ו, שחקנה של יובנטוס לשעבר, שלושת הזרים פרננדו קאוטו, רוברטו סנסיני ופאוסטינו אספרייה, וכן ג'אנפרנקו זולה שפתח לצדו של אספרייה בחוד.
מנגד, העלה מרצ'לו ליפי, מאמנה של יובנטוס, הרכב חסר, במיוחד עקב הרחקות בקו ההגנה של הקבוצה, כאשר שחקנים כגון צ'ירו פרארה ומורנו טוריצ'לי מושעים מההתמודדות.
עם זאת, בחלק ההתקפי פתח ליפי בהרכב משופע כוכבים ובמערך של 4-3-3, אותו מעטרים, בין היתר, פאולו סוזה, דידייה דשאן ואנג'לו די ליוויו בקישור, ורוברטו באג'ו הקפטן שפתח בהתקפה מעט מאחורי פבריציו ראבנלי וג'אנלוקה ויאלי.
כבר בדקות הראשונות ניתן היה לראות את הקצב המהיר של שתי הקבוצות, אך גם את ההגנות המסודרות והקשוחות שהיו אופייניות לכדורגל האיטלקי בשנות התשעים.
כבר בדקה החמישית מצאה פארמה ראשונה את הרשת, לאחר כדור עומק מסובב של זולה מצד שמאל אל כיוון צד ימין של הרחבה, כדור מסובב שעלה מעל לקו ההגנה ואליו הגיע ראשון דינו באג'ו.
הקשר הקפיץ בנגיעה אחת והכניע בקלות את מיכאלאנג'לו רמפולה שיצא לכיוונו, 1-0 לפארמה כבר בדקה החמישית.
שלוש דקות לאחר מכן נערך החילוף הראשון במשחק, כאשר כבר לאחר שמונה דקות נפגע אנטוניו בנאריבו ולא יכול היה להמשיך.
יובנטוס ניסתה להגיב והגיעה למצב טוב, לאחר שדשאן הכניס בכדור עומק את ויאלי בתוך הרחבה מצד שמאל, האחרון מסר למרכז הרחבה לראבנלי, שבעט בנגיעה סמוך לעמוד.
לפני פתיחת המחצית השנייה ערך ליפי חילוף ראשון, כאשר ויתר על הבלם מאסימו קאררה ובמקומו העלה את הקשר ג'יאנקרלו מארוקי.
בפתיחת המחצית השנייה התקרבה פארמה לשער שני, אך נגיחה טובה של אספרייה נעצרה על קו השער על ידי רמפולה.
מן העבר השני, יובנטוס החלה להשתלט על המשחק, לחצה לאחור את פארמה, אך התקשתה לעבור את קאוטו במשחק מצוין במרכז ההגנה, והשוער לוקה בוצ'י שהפגין יכולת גבוהה בין הקורות.
יובנטוס התקרבה לשוויון עם בעיטת יעף של מארוקי מחוץ לרחבה, שנהדפה היטב על ידי בוצ'י.
רוברט יארני הקשית כדור מעולה מצד שמאל אל כיוון תיבת החמש של פארמה, ויאלי בעט מהאוויר מקרוב ונעצר בתגובה מהירה של בוצ'י לקרן.
יארני ניסה גם בבעיטה חופשית ממרחק אך הכדור העוצמתי החמיץ במעט את המסגרת.
בסיום, 1-0 לפארמה שמשיגה יתרון מינימלי לקראת הגומלין.
שבועיים לאחר המשחק הראשון, נפגשו הקבוצות למפגש הגומלין בסן סירו.
הייתה זו הפעם השנייה באותה העונה שיובנטוס מעתיקה את משחקה לאצטדיון במילאנו, אחרי משחקה הביתי בחצי גמר המפעל.
ליפי שמר על אותו המערך, אך ביצע חמישה שינויים בהרכב, כאשר אל ההגנה שבו פרארה וטוריצ'לי שהיו מושעים במשחק הראשון, ואליהם הצטרף פוריני שנותר על הספסל באותו המשחק, במקומם של פוזי, קאררה וטקינארדי.
בקישור, מארוקי החליף את דשאן המושעה, ובשער פתח אנג'לו פרוצי במקומו של רמפולה.
מנגד, פארמה חיפשה לשמור על היתרון מהמשחק הביתי.
בדומה לליפי, גם סקלה שמר על אותו המערך, אך ביצע שלושה שינויים בהרכב, כאשר פין, סנסיני ואפולוני המוצהבים פינו מקומם לסוסיץ', פיורה ומאסימו קריפה.
יובנטוס פתחה בקצב גבוה, מעודדת מדחיפתם של כ-80 אלף צופים בסן סירו.
לאחר מספר הזדמנויות לפרוץ את קו ההגנה הקשוח של שחקני פארמה, שלח באג'ו את ויאלי בכדור מדויק למרכז הרחבה, ויאלי מסר שמאלה לראבנלי, שבעט חזק לפינה הקרובה והחוצה.
מספר דקות לאחר מכן, שלח ראבנלי את באג'ו בצד שמאל של הרחבה בכדור גבוה.
באג'ו גבר על השומר שלו והעביר רוחב אל תוך תיבת החמש, שם המתין ויאלי, שלא הצליח להכניע את בוצ'י, ניסה שוב בכדור חוזר והכדור הורחק רק מהקו על ידי קאוטו.
פארמה חיפשה להגיב בהתקפות מתפרצות והייתה קרובה לאחר שאספרייה חטף כדור במרכז המגרש, ניצל את המהירות והטכניקה כדי לגבור על טוריצ'לי ולהעביר רוחב לפיורה, שניצב לבד מול השוער.
פיורה שלח רגל מול רמפולה שיצא לעברו, אך לא הצליח להגיע לכדור ורק שפשף אותו, הגנת יובנטוס הרחיקה בקלות.
בדקה ה-35 צלחו ניסיונותיה של יובנטוס, שעלתה ראשונה על לוח התוצאות.
טוריצ'לי שלח כדור ארוך מחצי המגרש של קבוצתו עד לרחבה של פארמה.
הכדור הכניע את כל קו ההגנה של פארמה והגיע אל ויאלי שהקדים את בנאריבנו וניצב בתוך הרחבה, נתן לכדור לקפוץ פעם אחת על הארץ, ומהאוויר שלח בעיטה חזקה לפינה הקרובה ומתחת למשקוף, בוצ'י נכנע ויובנטוס עלתה ליתרון 0–1, שמחק את יתרונה של פארמה מהמשחק הראשון.
התוצאה נשמרה עד לסיום המחצית הראשונה.
סקלה ערך שינוי בודד בהפסקה, כשבנאריבו ירד ומוסי עלה במקומו.
כבר בפתיחת המחצית השנייה הגיעה כל קבוצה למצב קורץ.
תחילה פארמה, עם מוסי המחליף ששלח כדור לתוך הרחבה, רמפולה אגרף רע למרכז הרחבה, אך קריפה לא הצליח לנצל זאת כשבעט מהאוויר אל מעל למשקוף.
מן העבר השני, התקפה מתפרצת של יובנטוס בהובלתו של רוברטו באג'ו, שמסר היטב לטוריצ'לי והשאיר אותו במצב של אחד-על-אחד מול בוצ'י בתוך הרחבה, אך יציאה טובה של בוצ'י מנעה מטוריצ'לי שער בטוח, כשהקשר בעט לגופו של השוער.
בדקה ה-53 הגיע השוויון של פארמה, וכמו במשחק הראשון, דווקא הקשר האחורי דינו באג'ו היה חתום פעם נוספת על השער.
רוברטו באג'ו שלח כדור גבוה אל תיבת החמש, אך למרות נוכחות גבוהה של שחקני יובנטוס ברחבה, הכדור חלף על פני כולם ויצא לכדור שוער.
הרוחות הלוהטות במפגש הובילו למפגש פיזי מכוער בין סוסיץ' מפארמה לבין ויאלי מיובנטוס.
האחרון התנהל עם הכדור באגף הימני, לפני שסוסיץ' ירד לתיקול חזק והוריד את החלוץ אל הקרקע.
בזמן שהשניים על הקרקע, דרך ויאלי בעוצמה על חזהו של סוסיץ', וקטטה התפתחה על כר הדשא.
למזלם של השניים, בחר שופט המשחק שלא לשלוף לעברם כרטיס.
דקות ספורות עברו, ויובנטוס כבר חגגה שער שני, לפני שהקוון הניף דגל לנבדל והשער נפסל.
באג'ו הפעלתן פרץ באגף ימין והעביר מסירה לטוריצ'לי על סף הרחבה, הקשר בעט שטוח כדור שהוסט על ידי ויאלי וחדר לרשת.
בזמן הבעיטה של טוריצ'לי ניצב ויאלי בעמדת נבדל, ולכן ההחלטה לפסול את השער הייתה נכונה.
בסיום, שוויון 1-1 בסן סירו, ובסיכום שני המפגשים 1–2 לפארמה, שמניפה לראשונה בתולדותיה את גביע אופ"א.
מארק ואן דן ברואק (קוון)
גמר גביע אופ"א 1994 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא אינטר מילאנו האיטלקית, שגברה על אוסטריה זלצבורג האוסטרית בתוצאה 0–2 בסיכום שני המפגשים.
הייתה זו המהדורה ה-23 של המפעל.
אינטר זכתה בתואר בפעם השנייה בתולדותיה, שלוש שנים לאחר זכייתה הראשונה, ובהופעתה השנייה בתולדותיה בגמר המפעל.
הייתה זו זכייה איטלקית שנייה ברציפות בגביע אופ"א (אחרי יובנטוס עונה קודם לכן), חמישית בתוך שש עונות, ושישית בסך הכול.
מנגד, עבור אוסטריה זלצבורג הייתה זו הופעה ראשונה אי פעם במשחק גמר אירופי, והופעה ראשונה אי פעם לקבוצה אוסטרית בגמר גביע אופ"א.
זלצבורג כשלה בניסיונה להשיג תואר אירופי משמעותי ראשון לקבוצה אוסטרית.
ההעפלה נחשבה להפתעה, לאחר שטרם אותה העונה, השתתפה הקבוצה שלוש פעמים בלבד במפעל.
פעמיים מתוכן לא עברה את הסיבוב הראשון (כולל עונה קודם לכן מול אייאקס), ופעם אחת הודחה בסיבוב השני.
אינטר הייתה לסגנית האלופה בעונת 1992/1993 בסרייה א', עם ארבע נקודות פחות מהאלופה ויריבתה העירונית, מילאן.
אוסטריה זלצבורג סיימה את העונה הסדירה במקום הראשון, אך איבדה את הבכורה בפלייאוף העליון לאוסטריה וינה בפער שערים עדיף בלבד, וסיימה כסגנית האלופה.
במשחק הגמר הראשון באצטדיון ארנסט האפל בווינה, אליו העתיקה את זלצבורג את משחקיה הביתיים החל ברבע הגמר, ניצחה אינטר בתוצאה 0–1 משער של ניקולה ברטי לאחר 35 דקות.
בגומלין בסן סירו שבמילאנו, ניצחה אינטר שוב באותה התוצאה, 1-0 משער של וים יונק לאחר 62 דקות.
עם 0–2 בסיכום שני המפגשים, זכתה אינטר בגביע אופ"א השני בתולדותיה.
אינטר פתחה את הטורניר מול ראפיד בוקרשט הרומנית.
במשחק הראשון בבית כבש דניס ברגקאמפ בפנדל לאחר 19 דקות.
אלכסנדרו אנדראשי איזן זמנית בפתיחת המחצית השנייה, אך ברגקאמפ השלים שלושער עם שני שערים נוספים וקבע 1–3 בסיום.
בגומלין בחוץ כבש סרג'יו בטיסטיני רבע שעה לסיום, וים יונק כבש שמונה דקות לאחר מכן, ובסיום 0–2 לאינטר, שעולה לסיבוב השני עם ניצחון כפול, 5-1 בסיכום המפגשים.
בסיבוב השני פגשה אינטר את אפולון לימסול הקפריסאית.
המשחק הראשון בבית הוכרע משער של ברגקאמפ כבר לאחר שבע דקות, 1-0 בסיום.
בגומלין בחוץ נפתח המשחק בסערה, איגור שאלימוב קבע 0–1 לאחר חמש דקות בלבד, ברגקאמפ הכפיל שלוש דקות לאחר מכן.
שלוש דקות נוספות עברו, ומילנקו שפוליאריץ' צימק את התוצאה.
בדקה השלושים איזנה לימסול משער של סלדז'ן שצ'פוביץ', ובדקה ה-38 קבע דוידה פונטולאן 3-2 לאינטר, תוצאה שנותרה עד למחצית.
גיורגוס יוסיפידיס איזן חמש דקות לסיום, וקבע את תוצאת הסיום, 3-3. אינטר העפילה לשמינית הגמר עם 3–4 בסיכום המפגשים.
בשמינית הגמר הוגרלה אינטר למפגש עם נוריץ' סיטי האנגלית.
פנדל מדויק של ברגקאמפ, עשר דקות לסיום המשחק, העניק לאינטר ניצחון 0–1 בחוץ.
שער מאוחר נוסף של ברגקאמפ, הפעם בדקה ה-88, העניק לקבוצתו ניצחון ביתי, שוב באותה התוצאה, ועם 0–2 בסיכום המפגשים המשיכה אינטר לרבע הגמר.
בשלב רבע הגמר פגשה אינטר את בורוסיה דורטמונד הגרמנית.
במחצית הראשונה בדורטמונד כיכב יונק עם שער בדקה ה-33, ושער נוסף שלוש דקות לאחר מכן.
מיכאל שולץ צימק שבע דקות לסיום, אך בדקה האחרונה קבע שאלימוב את תוצאת הסיום, 3-1 לאינטר.
בגומלין הביתי עלתה דורטמונד ליתרון בדקה ה-38 משער של מיכאל צורק.
שתי דקות בתוך המחצית השנייה קבע לארס ריקן 2-0 לדורטמונד, שהתקרבה מרחק שער אחד ממהפך, אך תשע דקות לסיום כבש אנטוניו מאניקונה את השער המצמק.
רק 1–2 לדורטמונד בסן סירו, 4-3 לאינטר בסיכום המפגשים.
המשוכה האחרונה בדרך לגמר הייתה בת ארצה של אינטר, קליארי.
פונטולאן העלה את אינטר ליתרון חוץ בדקה השישית, אך לואיז אוליביירה איזן כעבור חמש דקות.
רובן סוסה החזיר את היתרון לאינטר בדקה ה-61, אך שערים מאוחרים של אנטוניו קריניטי (81) ושל ג'וזפה פנקארו (86) קבעו מהפך במשחק, 3-2 מרשים לקליארי בסיום.
בגומלין הביתי העלה ברגקאמפ את קבוצתו ליתרון בפנדל בדקה ה-37, שער שמחק למעשה את יתרונה של קליארי מהמשחק הראשון.
ניקולה ברטי כבש בדקה ה-54, ותשע דקות אחריו קבע יונק את תוצאת המשחק, 3-0 לאינטר, 5-3 בסיכום שני המפגשים, וכרטיס לגמר המפעל בפעם השנייה בתולדות המועדון.
אוסטריה זלצבורג החלה את דרכה לגמר בהגרלה נוחה יחסית, דונאיסקה סטרדה הסלובקית.
במשחק הראשון בבית גברו האוסטרים 0–2 על יריבתם הסלובקית משערים של מרטין אמרהאוזר בדקה הארבעים ושל היימו פפייפנברגר חמש דקות לסיום ההתמודדות.
בגומלין ניצחו האוסטרים באותה התוצאה, משערים של הרמן סטאדלר בדקה ה-19 ושל פפייפנברגר בדקה ה-59. 4-0 בסיכום לזלצבורג, שממשיכה לסיבוב השני בפעם השנייה בלבד בתולדותיה.
בסיבוב השני, אותו צלחה זלצבורג בפעם הראשונה בתולדותיה, פגשו האוסטרים את רויאל אנטוורפן הבלגית.
זלצבורג אירחה את המשחק הראשון, וניצחה 0–1 משער של ניקולה ג'ורצ'ביץ' לאחר 67 דקות.
בגומלין בבלגיה שוב גברה זלצבורג 0–1 על יריבתה, הפעם משער של וולפגנג פיירסינגר שש דקות לסיום.
2-0 בסיכום לזלצבורג בדרך לשמינית הגמר.
בשמינית הגמר פגשה זלצבורג את ספורטינג ליסבון הפורטוגלית.
במשחק הראשון בליסבון התקרבה זלצבורג להדחה מהמפעל, כאשר סרגיי שרבאקוב כבש לאחר 23 דקות וז'ורז'ה קאדטה הכפיל בדקה ה-63, 2-0 לספורטינג בסיום.
זלצבורג אירחה את הגומלין בפיגור של שני שערים וללא שער חוץ, והמחצית הראשונה הסתיימה ללא שערים, מה שקירב אותה יותר להדחה.
בחצי השני חזרה זלצבורג להתמודדות כבר בדקה ה-48, כאשר ליאו ליינר קבע 0–1. בדקה האחרונה של המשחק קבע אדי הוטר 2-0 דרמטי לזלצבורג, ששלח את המשחק להארכה.
בדקה ה-113, שבע דקות בלבד לסיום, כבש אמרהאוזר את השער השלישי במשחק, 3-0 לזלצבורג, שממשיכה לרבע הגמר לאחר מהפך מרשים.
ברבע הגמר המתינה לזלצבורג איינטרכט פרנקפורט הגרמנית.
המשחק הראשון התקיים באצטדיון ארנסט האפל בווינה, לאחר שנמצא כי האצטדיון בזלצבורג אינו מתאים לאירוח משחקים בשלבים המאוחרים של המפעל.
בדקה ה-33 כבש הוטר את שער הניצחון באצטדיון הווינאי, 1-0 לזלצבורג בסיום.
במשחק החוץ בפרנקפורט נכנעה זלצבורג באותה התוצאה, משער של מאוריציו גאודינו בדקה ה-21. לאחר הארכה ללא שערים, הגיעו הקבוצות להכרעה בדו-קרב בעיטות עונשין.
חמש הבעיטות הראשונות של שתי הקבוצות הסתיימו בשוויון 4-4, כאשר הבועט השלישי מכל קבוצה היה זה שהחמיץ (גאודינו לפרנקפורט, פיירסינגר לזלצבורג).
הבעיטה השישית הביאה להכרעה, לאחר ששוערה של זלצבורג אוטו קונראד כבש, מנפרד בינץ מפרנקפורט החמיץ, ובסיום 4–5 לזלצבורג בדו-קרב.
בחצי הגמר פגשה זלצבורג יריבה גרמנית נוספת, קרלסרוהה.
המשחק הראשון באצטדיון ארנסט האפל הסתיים ללא שערים.
בגומלין בחוץ כבש סטאדלר את שער היתרון של זלצבורג לאחר 12 דקות בלבד.
ריינר קרייג איזן בדקה ה-54, ובסיום נפרדו הקבוצות בשוויון 1-1, וזו הייתה גם התוצאה בסיכום שני המפגשים.
שער החוץ של סטאדלר הספיק לזלצבורג כדי לנצח בדו-קרב בזכות חוק שערי חוץ, ולהעפיל לגמר האירופי הראשון בתולדותיה.
המפגש הראשון התקיים באצטדיון ארנסט האפל בעיר וינה, כפי שהתקיימו משחקי הבית של זלצבורג החל מרבע הגמר, בשל גודלו של האצטדיון בזלצבורג.
אינטר הגיעה למפגש כשעל הקווים מוביל אותה ג'אמפיירו מאריני.
כדורגלן העבר של המועדון, שאימן עד אז רק בנוער של אינטר, החליף בתפקיד את אוסוולדו באניולי שפוטר במהלך העונה.
מאריני מונה לתפקיד בעקבות העונה הקשה בסרייה א', במהלכה הפכה אינטר למועמדת לירידה, ושרדה לבסוף בפער של נקודה בלבד מהקו האדום.
למעשה, באניולי הוביל את אינטר בשלושת הסיבובים הראשונים, ומאריני החליפו רק לפני שלב רבע הגמר.
אינטר פתחה במערך של שלושה בלמים, כאשר לפניהם שלושה קשרים מרכזיים ושני חלוצים.
ההגנה כולה הייתה על טהרת הכדורגלנים האיטלקים, ובלטו בה השוער וולטר זנגה והקפטן ג'וזפה ברגומי.
בחוד ההתקפה פתח דניס ברגקאמפ, מלך השערים של המפעל באותה העונה (במשותף) עם שמונה כיבושים, ורובן סוסה האורוגוואי פתח לצדו.
מנגד, הוביל המאמן הקרואטי אוטו באריץ' את קבוצתו להישג מרשים בעצם ההעפלה לגמר, והציב קבוצה קשוחה וחזקה, במיוחד בחלק האחורי.
זלצבורג ספגה ארבעה שערים בלבד בעשרת משחקיה בטורניר עד לגמר, ופתחה במערך דומה לזה של אינטר, עם שלושה בלמים ושני חלוצים.
ההזדמנות הראשונה במשחק הייתה של המארחים.
פרנץ אייגנר שפתח בכנף שמאל קיבל כדור ארוך בצד שמאל של הרחבה, השתלט היטב והעביר רוחב למרכז הרחבה.
מרטין אמרהאוזר, תחת שמירה הדוקה, בעט בנגיעה מעל לשער של זנגה.
זלצבורג המשיכה לתקוף, ובדקה ה-11 זכתה בכדור חופשי מסוכן על סף הרחבה לאחר פריצה נאה של אייגנר, שעבר שלושה שחקני הגנה עד שהוכשל מאחור על ידי אלסנדרו ביאנקי, שאף ספג כרטיס צהוב על הגלישה המסוכנת.
על אף המצב הנוח, פגע הכדור הנייח בחומה, וההזדמנות אבדה.
האגף השמאלי של התקפת זלצבורג הניב עוד מצבים מסוכנים, כאשר הרמן סטאדלר פרץ היטב בשמאל, עבר את ברגומי והקפיץ לצד הרחוק של תיבת החמש.
זנגה ניסה לזנק לכדור ונכנע, אך למזלה של אינטר הרחיק אנטוניו פגאנין בראשו לקרן, ומנע מאמרהאוזר מצב כיבוש ודאי.
לאחר שעסקה בעיקר במגננה, התקרבה אינטר לכיבוש מהצד השני.
מסירה כפולה בין ברגקאמפ לסוסה השאירה את הראשון כעשרים מטרים מהשער.
ברגקאמפ הקפיץ לכיוונו של אנטוניו מאניקונה ברחבה, אך הקשר לא הצליח לייצר בעיטה.
הכדור הורחק חלש עד לביאנקי, שבנגיעה הקפיץ לצד הרחוק של הרחבה.
רובן סוסה הגיע ראשון, אך ממצב נוח בעט החוצה.
מן העבר השני, תקפה זלצבורג הפעם מאגף ימין, כשתומאס וינקלהופר מגביה לרחבה, והיימו פפייפנברגר נגח חזק אך הכדור החמיץ במעט את המסגרת.
גם מרקיניו היה פעיל אצל האוסטרים, וכמעט ובישל לפפייפנברגר את השער הראשון, לאחר ששלח אותו בכדור עומק אל צדה הימני של תיבת החמש, אך הבעיטה של פפייפנברגר נבלמה על ידי השומר שלו לקרן.
בדקה ה-35 עלתה אינטר ליתרון 0–1. ברגקאמפ זכה בכדור חופשי לא מסוכן, לחר שהוכשל סמוך לקו החוץ הימני, לא הרחק מקו מחצית המגרש.
סוסה זיהה את הבלבול בהגנה האוסטרית, וחידש במהרה את המשחק בהקפצת כדור ארוך לתוך הרחבה.
הכדור הגיע לניקולה ברטי, שעל אף השמירה הצמודה של פיטר ארטנר, שאף הסיט את הכדור בברכו, הצליח לשגר בעיטה לא חזקה אך מדויקת שהכניעה את אוטו קונראד.
יתרון מינימלי של אינטר במשחק שווה כוחות.
מאניקונה ניסה להכפיל בבעיטה מרחוק, אך בעט מעל למשקוף.
המצב המסוכן ביותר לאחר השער היה גם הוא של אינטר.
הריברט ובר, קטפן זלצבורג, איבד לברגאקמפ באגף ימין.
ברגקאמפ העביר למרכז אל וים יונק שניצב כ-18 מטרים מהשער.
יונק הסיט לסוסה, שהגיע מאחור ובעט בשמאל בנגיעה תוך כדי נפילה, כדור עוצמתי שנעצר רק במשקוף של קונראד.
לקראת המחצית השנייה ערכה אוסטריה זלצבורג חילוף בקישור, כאשר אמרהאוזר יצא ודאמיר מוז'ק נכנס במקומו.
בדקה ה-49 נותרה אינטר בעשרה שחקנים, במהלך בו היה מעורב מוז'ק.
הקשר שלח את אייגנר, ביאנקי שרדף אחריו הפיל אותו בדחיפה מאחור, והשופט הדני קים מילטון נילסן הראה לו את הכרטיס הצהוב השני, כרטיס אדום לביאנקי, שיחמיץ גם את הגומלין.
בתמיכת הקהל הביתי המשיכה זלצבורג לתקוף ולחפש את השער, והתקרבה כאשר ובר שלח כדור לתוך מרכז הרחבה, מוז'ק השתלט ובעט את הכדור הקופץ, הכדור פגע בסרג'יו בטיסטיני ויצא לקרן.
דווקא מן העבר השני, כשהיא בעשרה שחקנים, הגיעה אינטר להזדמנות גדולה לכיבוש.
ההתקפה התחילה בקו מחצית המגרש, כאשר על הכדור השתלט ריקרדו פרי המחליף.
פרי העביר בראש ליונק, ממנו לברטי, שהעביר לברגקאמפ.
ההולנדי זיהה את הפריצה של יונק משמאלו והעביר לו את הכדור, יונק פרץ לרחבה, התגבר על המגן ושלח כדור שטוח לפינה הרחוקה.
קונראד כבר נכנע, אך הכדור חלף בסמוך לעמוד הרחוק.
בסיום, 1-0 לאינטר במשחק שווה כוחות בווינה.
אינטר הגיעה עם הרכב כמעט זהה לזה שניצח בזלצבורג, כאשר ביאנקי המורחק הוחלף בדוידה פונטולאן שהוצב בכנף שמאל, ואנג'לו אורלנדו, שפתח בכנף שמאל במשחק הראשון, הוסט לכנף ימין.
מנגד, ערכה האורחת מספר שינויים בהרכב, ואף במערך.
בניגוד למשחק הראשון, אז פתחה עם קשר התקפי מובהק, הציב באריץ' שלישיית קישור בקו אחד, כדי לנסות ולהתמודד עם שלישיית הקישור של אינטר.
באריץ' ערך שלושה שינויים בהרכב, כאשר וולפגנג פיירסינגר ואדי הוטר פתחו במרכז הקישור במקומם של אמרהאוזר שירד לספסל ושל מרקיניו שעבר לתפקיד החלוץ.
בהתקפה, ניקולה ג'ורצ'ביץ' פתח במקומו של היימו פפייפנברגר המושעה, ומרקיניו שהוסט מהקישור תפס את מקומו של סטאדלר.
המחצית הראשונה התנהלה בעיקר במגמה התקפית מצדה של זלצבורג, שרצתה להשיג את השוויון בדו-קרב.
היא נתקלה ביכולת טובה של זנגה בין הקורות, ולא הצליחה לממש את יתרונה במגרש גם על לוח התוצאות, שוויון 0-0 בהפסקה.
המחצית השנייה הביאה עמה מספר מצבים קורצים לכיבוש מצד שתי הקבוצות.
זלצבורג שלחה שחקנים רבים קדימה והפעילה לחץ על שחקני אינטר, שמנגד יצאו להתקפות מהירות ומסוכנות, כאשר רובן סוסה בולט בשורות המארחת.
המצב המסוכן הראשון היה של סוסה, שהצליח להשתלט על כדור עומק בתוך הרחבה וניצב לבד מול קונראד היוצא, אך החמיץ את המסגרת.
בצד השני נתקלה האורחת בחוסר מזל משווע, כאשר בעיטה ממרחק של מרקיניו פגעה בשתי הקורות, תחילה בקורה הרחוקה, ממנה ניתזה לקורה הקרובה.
בדקה ה-62 נכבש השער היחיד במשחק.
סוסה שלח לרחבה את יונק, שהתגבר על השומר שלו ומכשלושה מטרים הקפיץ מעל קונראד, 1-0 לאינטר.
בסיום, אינטר משחזרת את ניצחונה מזלצבורג עם 0–1 נוסף בסן סירו, ועם 0–2 בסיכום שני המפגשים, מניפה בפעם השנייה בתולדותיה את גביע אופ"א.
גמר גביע אופ"א 1993 היה השלב שנעל את טורניר גביע אופ"א לעונת .
הוא שוחק בשני מפגשים במתכונת בית-חוץ, ובו נקבע כי הזוכה בטורניר היא יובנטוס האיטלקית, שגברה על בורוסיה דורטמונד הגרמנית בתוצאה 1–6 בסיכום שני המפגשים.
הייתה זו המהדורה ה-22 של המפעל.
יובנטוס זכתה בתואר בפעם השלישית בתולדותיה, שלוש שנים לאחר זכייתה הקודמת, ובהופעתה השלישית בתולדותיה בגמר המפעל.
הייתה זו זכייה איטלקית שלישית בארבע עונות בגביע אופ"א, וחמישית בסך הכול.
יובנטוס עקפה את ליברפול, גטבורג, בורוסיה מנשנגלדבך, טוטנהאם הוטספר וריאל מדריד (שתי זכיות כ"א) והפכה לשיאנית הזכיות במפעל באותו הזמן.
כמו כן, התוצאה בסיכום שני המפגשים הייתה לניצחון המצטבר הגבוה ביותר בתולדות משחקי הגמר בשיטת בית-חוץ, שיא שלא נשבר עד למעבר למשחק גמר בודד (החל מ-1998).
מנגד, דורטמונד העפילה לגמר גביע אופ"א לראשונה בתולדותיה, ולגמר אירופי שני בתולדותיה בסך הכול, כאשר הופעתה הקודמת בגמר אירופי הייתה בזכייה בגביע אירופה למחזיקות גביע לעונת , 27 שנים קודם לכן.
דורטמונד הייתה לקבוצה הגרמנית השביעית שמעפילה לגמר המפעל, אחרי בורוסיה מנשנגלדבך, איינטרכט פרנקפורט, באייר לברקוזן, המבורג, קלן ושטוטגרט.
ארבע שנים מאוחר יותר, נפגשו שתי הקבוצות בגמר ליגת האלופות 1997, כאשר דורטמונד זוכה בתואר לאחר ניצחון 3-1. שלושת הזרים ששיחקו בשורות יובנטוס בגמר גביע אופ"א עברו במהלך ארבע השנים בין משחקי הגמר לדורטמונד, ושיחקו בשורותיה בזכייה בליגת האלופות (אנדראס מולר ויורגן קוהלר הגרמנים וז'וליו סזאר הברזילאי).
יובנטוס הייתה לסגנית האלופה בעונת 1991/1992 בסרייה א', עם במרחק משמעותי של שמונה נקודות פחות מהאלופה הבלתי מנוצחת, מילאן.
גם דורטמונד הייתה לסגנית האלופה לעונת 1991/1992 בבונדסליגה, העונה הראשונה של הליגה הגרמנית לאחר איחוד גרמניה.
דורטמונד סיימה את העונה עם מאזן נקודות זהה לאלופה שטוטגרט, אך פער שערים עדיף של יריבתה העניק לה את התואר.
במשחק הגמר הראשון בווסטפאלנשטדיון בודורטמונד, עלתה דורטמונד ליתרון כבר לאחר שתי דקות, משער של מיכאל רומניגה.
דינו באג'ו איזן בדקה ה-26, וארבע דקות אחריו הפך רוברטו באג'ו את התוצאה.
בדקה ה-73 השלים רוברטו באג'ו צמד וקבע את תוצאת המשחק, 3-1 ליובנטוס.
בגומלין בסטאדיו דלה אלפי כבש דינו באג'ו כבר לאחר חמש דקות, והשלים צמד (ושער שלישי בצמד משחקי הגמר) בדקה ה-39. אנדריאס מולר קבע את תוצאת המשחק בדקה ה-65, 3-0 ליובנטוס, שזוכה בתואר עם 6-1 בסיכום שני המפגשים.
יובנטוס פתחה את העונה האירופית בסיבוב הראשון מול אנורתוסיס פמגוסטה הקפריסאית.
המשחק הראשון בטורינו היה לתצוגה התקפית מרשימה של יובנטוס, שהחלה כבר בדקות הפתיחה.
רוברטו באג'ו קבע 1-0 למארחת בדקה השלישית, אנדריאס מולר הכפיל בדקה העשירית, ג'אנלוקה ויאלי כבש שלוש דקות להפסקה, ושתי דקות אחריו קבע אנטוניו קונטה את תוצאת המחצית, 4-0 ליובנטוס.
בדקה ה-61 השלים ויאלי צמד, ורבע שעה לסיום כבש מורנו טוריצ'לי בדרך ליתרון 6-0. תמורי כצבאיה רק צימק חמש דקות לסיום, 6-1 ליובנטוס בתום המשחק הראשון.
המגמה נמשכה גם בגומלין, כאשר פבריציו ראבנלי כבש בדקה ה-14, יורגן קוהלר קבע 2-0 עם שער בדקה ה-39, ובמחצית השנייה כבש פיירלואיג'י קזיראגי בדקה ה-66 והשלים צמד כשלוש דקות לסיום, כדי לקבוע את תוצאת הסיום - 4-0 ליובנטוס, שעולה לשלב הבא עם 10-1 מרשים בסיכום השני המפגשים.
לאחר התצוגה ההתקפית בסיבוב הראשון, פגשה יובנטוס את פנאתינאיקוס היוונית בסיבוב השני.
בניגוד לסיבוב הקודם, הסתפקה יובנטוס בניצחון מינימלי במשחק החוץ, 1-0 משער של דייוויד פלאט בדקה ה-68, ועם שוויון 0-0 בגומלין הביתי המשיכה לשלב הבא.
בשמינית הגמר פגשה יובנטוס את סיגמה אולומוץ הצ'כוסלובקית.
שערים של מולר בדקה ה-23 ושל דינו באג'ו בדקה ה-76 הובילו את יובנטוס ליתרון, שצומק על ידי יאן מארושי דקה לסיום ההתמודדות, 2-1 ליובנטוס בסיום.
הגומלין הביתי היה חד-צדדי ושוב הציג את היכולת ההתקפית המגוונת של יובנטוס.
ויאלי כבש ראשון בדקה השישית, קזיראגי הכפיל בדקה ה-28 וקבע את תוצאת המחצית על 2-0. המחצית השנייה נפתחה בקצב מהיר, מולר כבש בדקה הראשונה של המחצית, וארבע דקות אחריו השלים ויאלי צמד.
בדקה ה-69 קבע ראבנלי את תוצאת המשחק, 5-0 ליובנטוס, שעולה לשלב הבא עם 7-1 בסיכום המפגשים.
ברבע הגמר פגשה יובנטוס את בנפיקה ליסבון.
המשחק הראשון בליסבון סימן את ההפסד האירופי הראשון של יובנטוס באותה העונה.
ויטור פאניירה כבש בדקה ה-12 והעלה את בנפיקה ליתרון, ויאלי איזן בפנדל בדקה ה-59, אך פאניירה השלים צמד בדקה ה-76 וקבע את תוצאת הסיום, 2-1 לבנפיקה.
בגומלין הביתי החזיר קוהלר את היתרון ליובנטוס עם שער בדקה השנייה.
במחצית השנייה, שערים של דינו באג'ו בדקה ה-49 ושל ראבנלי בדקה ה-67 קבעו 3-0 ליובנטוס בסיום, 4-2 בסיכום המפגשים.
המשוכה האחרונה של יובנטוס בדרך לגמר הייתה פריז סן-ז'רמן הצרפתית.
במשחק הראשון בטורינו נקלעה יובנטוס לפיגור משער של ג'ורג' ואה בדקה ה-23, אך רוברטו באג'ו איזן בדקה ה-54 והשלים צמד שקבע מהפך שתי דקות לסיום, 2-1 ליובנטוס.
הצרפתים נזקקו לשער אחד בגומלין הביתי כדי להעפיל לפי חוק שערי חוץ, אך לאחר דקות ארוכות נכנעה לשער של רוברטו באג'ו בדקה ה-77. ניצחון כפול ליובנטוס, 3-1 בסיכום המפגשים, בדרך לגמר השלישי בתולדותיה.
בסיבוב הראשון פגשה דורטמונד את פלוריאנה המלטזית.
במשחק הראשון בחוץ השיגה דורטמונד ניצחון דחוק, 1-0 משער של מיכאל רומניגה בדקה ה-21. לאחר הניצחון הדחוק, הפך הגומלין למשחק רב-שערים בשליטתה של דורטמונד.
מיכאל צורק כבש ראשון בדקה העשירית, אך פלוריאנה הפתיעה עם שער מאזן תוך דקה אחת בלבד, מרגליו של בריאן קרולי.
בדקה ה-17 השלים קרולי צמד מפתיע והשלים מהפך, 2-1 לפלוריאנה, תוצאה שהייתה מספיקה לה על מנת להעפיל, אלא שדקה בלבד לאחר השער איבדה פלוריאנה את יתרונה משער עצמי של ג'סמונד דליה, 2-2 בהפסקה.
לאחר המחצית המאוזנת, הפכה המחצית השנייה לתצוגה התקפית מרשימה של המארחת.
תומאס פרנק השלים מהפך בדקה ה-59, ושמונה דקות מאוחר יותר הצטרף רומניגה למסכת הכיבושים.
ההמשך היה שייך כולו לפרנק מיל, שכבש בדקה ה-72, השלים צמד שבע דקות מאוחר יותר, ובדקה ה-89 השלים שלושער שקבע את תוצאת המשחק, 7-2 מרהיב לדורטמונד.
עם 8-2 בסיכום, המשיכה דורטמונד לשלב הבא.
בסיבוב השני פגשה דורטמונד את סלטיק הסקוטית.
את המשחק הראשון בבית ניצחה דורטמונד 1-0 משער של סטפן שפויזאט בדקה השבעים.
בגומלין נקלעה דורטמונד לפיגור משער של גרי קריני בדקה ה-13, אך הפכה במחצית השנייה משערים של שפויזאט בדקה ה-53 ושל צורק חמש דקות מאוחר יותר.
2-1 לדורטמונד, ששומרת על מאזן מושלם של ארבעה ניצחונות בשני הסיבובים הראשונים.
בשמינית הגמר פגשה דורטמונד את ריאל סרגוסה הספרדית.
במשחק הראשון בבית רשמה דורטמונד מחצית ראשונה מעולה, עם שערים של שפויזאט בדקה ה-12, צורק בפנדל בדקה ה-23, ופלמינג פאולסן שלוש דקות להפסקה.
דריו פרנקו צימק בדקה ה-51, 3-1 לדורטמונד בסיום.
בגומלין נקלעה דורטמונד לפיגור משער של גוסטבו פוייט בדקה ה-26, הצליחה לאזן במחצית השנייה משער של שפויזאט בדקה החמישים, אך ספגה בדקה האחרונה שער של אנדראס ברמה בדרך להפסד בכורה במפעל באותה העונה, 2-1 לסרגוסה בסיום.
בסיכום המפגשים, 4-3 לדורטמונד בדרך לרבע הגמר.
ברבע הגמר הוגרלה למפגש מול רומא האיטלקית.
במשחק הראשון בחוץ רשמה דורטמונד הפסד אירופי שני ברציפות, 1-0 משער של סינישה מיכאילוביץ' לאחר 66 דקות.
עם גבה אל הקיר אירחה דורטמונד את הגומלין, והצליחה להפוך את ההפסד מהמשחק הראשון עם שערים של מיכאל שולץ בדקה הארבעים, ושל לותר סיפל בדקה הראשונה של המחצית השנייה.
רומא, שנזקקה לשער אחד כדי להעפיל על אף ההפסד, לא מצאה את הרשת, ובסיום 2-0 לדורטמונד, שהופכת את הפיגור מהמשחק הראשון לניצחון 2-1 בסיכום המפגשים.
בדומה ליובנטוס, גם דורטמונד התמודדה מול יריבה צרפתית בחצי הגמר, כאשר פגשה את אוסר.
הצרפתים, שהדיחו את מחזיקת הגביע המכהנת אייאקס ברבע הגמר, הגיעה לדורטמונד למשחק הראשון ולאחר מחצית מאופסת, נכנעה לשערים של שטפן קארל בדקה ה-58 ושל צורק בדקה ה-87, 2-0 לדורטמונד במשחק הראשון.
במשחק הגומלין באוסר עלתה המארחת ליתרון כבר בדקה השישית משער של קורנטין מרטינס, והדהימה את דורטמונד בדקה ה-71, עם שער של פרנק ורלאט שקבע 2-0 ושוויון מוחלט בדו-קרב.
המשחק הלך להכרעה בהארכה, במהלכה נותרו שתי הקבוצות בעשרה שחקנים לאחר הרחקות בכרטיס אדום, ולבסוף הוכרע הקרב על הכרטיס לגמר בדו-קרב בעיטות עונשין.
לאחר ששתי הקבוצות דייקו בחמש הבעיטות הראשונות, כבש רומניגה לטובת דורטמונד, והחמצה של סטפן מאהה קבעה 6-5 בסיום לדורטמונד, שמעפילה לגמר המפעל לראשונה בתולדותיה.
המפגש הראשון התקיים בווסטפאלנשטדיון שבדורטמונד.
יובנטוס של המאמן ג'ובאני טרפטוני עלתה למשחק במערך של 4-3-3. דינו באג'ו ואנטוניו קונטה בלטו בקו הקישור, ואנדריאס מולר פתח מעט מאחורי שני החלוצים, הקפטן רוברטו באג'ו וג'אנלוקה ויאלי.
מנגד התייצבה דורטמונד של המאמן אוטמאר היצפלד במערך שונה של שלושה בלמים, כאשר לפניהם קו קישור של שלושה שחקנים ובמרכזו הקפטן מיכאל צורק.
בהתקפה פתחו סטפן שפויזאט ומיכאל רומניגה, בניסיון להשיג מקדמה לקראת הגומלין בטורינו.
דורטמונד המארחת פתחה את המשחק באופן מושלם.
בדקה השנייה פרץ שפויזאט באגף שמאל, הכניס כדור עומק לקנוט ריינהארדט, שהעביר בנגיעה כדור שטוח למרכז הרחבה.
רומניגה, שנותר לא מכוסה, בעט בנגיעה לפינה הגבוהה הקרובה של אנג'לו פרוצי, 1-0 לדורטמונד כבר לאחר שתי דקות.
יובנטוס ניסתה להגיב וניצלה איבוד כדור בחצי המגרש של דורטמונד, כאשר רוברטו באג'ו העביר בנגיעה לג'יאנקרלו מארוקי בתוך הרחבה.
האחרון ניסה להקשית לפינה הרחוקה, אך הכדור נחת על המשקוף ויצא החוצה.
דקות ספורות לאחר מכן, הרחקה לא טובה של מארוקי בראש מתוך הרחבה הגיעה למיכאל לוש, שבעט מהאוויר מכ-15 מטרים לפינה הרחוקה, כדור עוצמתי ומסובב שהחמיץ רק במעט את המסגרת.
בדקה ה-26 חזרה יובנטוס למשחק עם שער שוויון נאה של דינו באג'ו.